<classify> UONGOZI wa klabu ya Yanga umegoma kuvaa jezi zenye nembo ya rangi nyekundu na nyeupe ya wadhamini wakuu wa Ligi Kuu Tanzania Bara, kampuni ya simu za mkononi ya Vodacom.Msimamo huo ulitolewa jijini Dar es Salaam jana na Makamu Mwenyekiti wa klabu hiyo, Fredrick Mwakalebela kuhusu udhamini wa Vodacom, am- bayo imeingia mkataba wa miaka mitatu na Shirikisho la Soka Tanzania TFF wa kudhamini ligi hiyo.Huko nyuma kabla ya Vodacom kujitoa kudhamini ligi hiyo, Yanga iligomea jezi zake kuwa na nembo hiyo ya rangi nyekundu na yeupe, na ikabadilishwa na kuwa nyeusi.Wakati wa kutangaza udhamini huo wa thamani ya sh bilioni 9 kwa miaka mitatu, Rais wa TFF, Wal- lace Karia alisisitiza kuwa mkataba huo hautachezewa na hawako tayari kuona timu yoyote inakataa ku- fuata masharti ya mkataba huo.Alisema masharti ya mkataba huo yatakuwa msa- hafu wao na hawatakubali timu kuukataa na yule am- baye hataufuata, watamtambua kama hayumo katika familia ya soka.Mwakalebela ameweka bayana kwamba hawataweza kutumia au kuvaa jezi zenye rangi nyekundu, kwani hawana utamaduni huo bali kijani na njano pamoja na nyeusi ndizo rangi zao kwa mujibu wa katiba yao.Alisema kitendo cha klabu hiyo kuteteleka kichumi kwa sasa hilo lisiwe sababu ya kuwafanya wageuke kanuni na taratibu za klabu yao, jambo ambalo haliwezekani kabisa.Kuyumba kwa uchumi kwa klabu ya Yanga isiwe sababu ya kutufanya kugeuza kanuni, taratibu na Katiba ya timu ya Yanga, kwani ni jambo ambalo hali- wezekani kwani tutakuwa tumevunja miiko na mfumo wa timu, alisema Mwakale- bela.Aliwaomba TFF kupitia Rais wake, Karia wazung- umze na Vodacom ili kub- adili rangi ya nembo hiyo ili waweze kuitumia kwenye michezo ya ligi hiyo. Katibu Mkuu wa TFF, Kidao Wilfred alisema jana kuwa bado hawajapata taarifa rasmi kutoka Yanga kuhusu madai yao hayo, hivyo kwa sasa hana la kusema.Alisema taarifa za kwenye mtandao hawawezi kuzifanyia kazi, lakini alisisitiza kuwa kila kitu kinazungumzika na uhakika watafikia muafaka.  <topic>: MICHEZO 